

**Қазақстан Республикасы Үкіметінің 2009 жылғы 17 ақпандағы N 179 қаулысына толықтыру мен өзгерістер енгізу туралы**

Қазақстан Республикасы Үкіметінің 2009 жылғы 8 қазандағы N 1551 Қаулысы

      Қазақстан Республикасының Үкіметі **ҚАУЛЫ ЕТЕДІ:**  
      1. "Екінші деңгейдегі банктердің ипотекалық қарыздарды қайта қаржыландыруының кейбір мәселелері туралы" Қазақстан Республикасы Үкіметінің 2009 жылғы 17 ақпандағы N 179 қаулысына мынадай толықтыру мен өзгерістер енгізілсін:  
      2-тармақ "орналастыру" деген сөзден кейін "және қайта бөлу" деген сөздермен толықтырылсын;  
      көрсетілген қаулымен мақұлданған Екінші деңгейдегі банктердің ипотекалық қарыздарды кейіннен қайта қаржыландыруы үшін "Самұрық-Қазына" ұлттық әл-ауқат қоры" акционерлік қоғамы салатын ақшалай қаражаттың банктік салым талаптарында:  
      "Пайдаланылатын анықтамалар" деген 1-бөлімде:  
      "Игеру кезеңі" деген жолдағы "Салым Жинақ шотқа есептелген күннен бастап 3 (үш) күнтізбелік айды білдіреді;" деген сөздер "Салым Жинақ шотқа есептелген күннен бастап 2009 жылғы 15 қазанды қоса алғанға дейінгі кезеңді білдіреді;" деген сөздермен ауыстырылсын;  
      "Қорытынды ережелер" деген 16-бөлімде:  
      ", мұндай өзгерістер Тараптар тиісті өзгерістер енгізу туралы келісімге қол қойған күннен бастап күшіне енеді" деген сөздер алынып тасталсын;  
      көрсетілген қаулымен бекітілген "Самұрық-Қазына" ұлттық әл-ауқат қоры" акционерлік қоғамы шарттар жасасу үшін екінші деңгейдегі банктердің тізбесі және ақшалай қаражатты орналастыру лимиттері осы қаулының қосымшасына сәйкес жаңа редакцияда жазылсын.  
      2. "Самұрық-Қазына" ұлттық әл-ауқат қоры" акционерлік қоғамы осы қаулыдан туындайтын шараларды қабылдасын.  
      3. Осы қаулы 2009 жылғы 25 мамырдан бастап қолданысқа енгізіледі.

*Қазақстан Республикасының*  
*Премьер-Министрі                                 К. Мәсімов*

Қазақстан Республикасы   
Үкіметінің         
2009 жылғы 8 қазандағы   
N 1551 қаулысына      
қосымша

Қазақстан Республикасы   
Үкіметінің         
2009 жылғы 17 ақпандағы   
N 179 қаулысымен      
бекітілген

**"Самұрық-Қазына" ұлттық әл-ауқат қоры" акционерлік қоғамының**  
**шарттар жасасуы үшін екінші деңгейдегі банктердің тізбесі**  
**және ақшалай қаражатты орналастыру және қайта**  
**бөлу лимиттері**

|  |  |  |  |  |
| --- | --- | --- | --- | --- |
| Р/с  N | Ұйымның атауы | Қаражатты бастапқы бөлу (млрд. теңге) | 2009 жылғы 1 шілдеден бастап салымның игерілмеген бөлігін қайтарып алу сомасы (млрд теңге) | Қаражатты жаңадан қайта бөлу (млрд. теңге) |
| 1. | "Қазкоммерцбанк" АҚ | 24 |  | 24 |
| 2. | "БТА Банкі" АҚ | 40 | 3 | 37 |
| 3. | "Қазақстан халық жинақ банкі" АҚ | 24 | 3,5 | 20,5 |
| 4. | "Альянс Банк" АҚ | 14 | 3,1 | 10,9 |
| 5. | "Темірбанк" АҚ | 3 |  | 6 |
| 6. | "ЦентрКредитБанк" АҚ | 3 |  | 4,3 |
| 7. | "Kaspi Bank" АҚ | 3 |  | 4 |
| 8. | "Еуразиялық Банк" АҚ | 3 |  | 4 |
| 9. | "АТФ Банкі" АҚ | 3 |  | 4,3 |
| 10. | "ЦеснаБанк" АҚ | 3 |  | 4 |
| 11. | "Нұрбанк" АҚ |  |  | 1 |
|  | Жиыны | 120 | 9,6 | 120 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК